**SEKTOR ZA PRIPREMU, GRAĐENJE I REKONSTRUKCIJU**

**Odjel za imovinsko-pravne poslove**

**KLASA: 940-01/24-01/138**

**URBROJ: 345-400-420-421/164-25-57**

Zagreb, 07. 05. 2025.

Temeljem čl. 30. stavak 1. alineja prva i članka 32. stavak 2. Zakona o izvlaštenju i određivanju naknade (NN 74/14, 69/17 i 98/19) Hrvatske ceste d.o.o. Zagreb, Vončinina 3, objavljuju sljedeći

**J A V N I O G L A S**

**(PONUDA ZA OTKUP ZEMLJIŠTA/OSNIVANJE PRAVA SLUŽNOSTI)**

kojim se pozivaju svi vlasnici u **k.o. Gornja Rijeka** radi otkupa nekretnina/osnivanja prava služnosti za potrebe zahvata:

**rekonstrukcija državne ceste DC22, dionica Sudovec – Gornja Rijeka,**

**duljine 1,9 km, infrastrukturne namjene, prometnog sustava cestovnog prometa**

Hrvatske ceste d.o.o. su za navedeni zahvat ishodile slijedeću dokumentaciju:

1. Lokacijska dozvola KLASA: UP/I-350-05/18-01/000175, URBROJ: 531-06-2-1-1-19-0018 od 15. 05. 2019. godine, izdana po Ministarstvu graditeljstva i prostornog uređenja, pravomoćna dana 19. 07. 2019. godine;
2. Rješenje o produženju važenja lokacijske dozvole KLASA: UP/I-350-05/21-01/000082, URBROJ: 531-06-02-02/05-21-0003 od 02. 07. 2021. godine, izdano po Ministarstvu prostornog uređenja, graditeljstva i državne imovine

Hrvatske ceste d.o.o. podnijele su zahtjev za izdavanje Građevinske dozvole dana 14. 07. 2023. godine Ministarstvu prostornoga uređenja, graditeljstva i državne imovine, Uprava za prostorno uređenje i dozvole državnog značaja, Sektor građevinskih i uporabnih dozvola.

Temeljem lokacijske dozvole sačinjeni su Geodetski elaborati te elaborati nepotpunog izvlaštenja, te je od strane Koprivničko-križevačke županije, Upravni odjel za opću upravu i imovinska prava u Koprivnici provedeno osiguranje dokaza o stanju i vrijednosti nekretnina putem nalaza i mišljenja imenovanih sudskih vještaka za poljoprivredu i procjenu zemljišta, te vještaka za graditeljstvo i procjenu nekretnina (nalaz i mišljenje dostavljeni vlasnicima-posjednicima od strane Županije).

Na osnovu procjena sudskih vještaka nudi se vlasnicima nekretnina obuhvaćenih gore navedenim zahvatom slijedeća novčana naknada:

* za zemljište / osnivanje prava služnosti po m² i objekte prema procjeni građevinskog vještaka ovisno o površini, starosti, kvaliteti i sl.
* za usjeve i trajne nasade prema procjeni poljoprivrednog vještaka ovisno o površini, starosti, kulturi, kvaliteti, prinosu i ostalim agronomskim kvalitetama, a za zemljište na kome su zatečeni usjevi.

Temeljem članka 36. Zakona o cestama (NN 84/11, 18/13, 22/13, 54/13, 148/13, 92/14, 110/19, 144/21, 114/22, 4/23 i 133/23) građenje, rekonstrukcija i održavanje javnih cesta u interesu je Republike Hrvatske.

Temeljem članka 37. stavak 2. Zakona o cestama (poslovi izmještanja postojeće infrastrukture izvan cestovnog zemljišta radi građenja, rekonstrukcije i održavanja javne ceste smatraju se poslovima građenja, rekonstrukcije i održavanja javne ceste, i u interesu su Republike Hrvatske.

Hrvatske ceste d.o.o. osigurale su sredstva potrebna za otkup zemljišta i za troškove provođenje postupka izvlaštenja.

Pozivaju se vlasnici nekretnina na kojima se planira predmetni zahvat da se jave u Hrvatske ceste d.o.o. Zagreb, Vončinina 3, (e-mail: sanja.nikic@hrvatske-ceste.hr tel: 01/4722-425, GSM: 098/480-516 od 09,00 do 15,00 h, od ponedjeljka do petka), a radi dogovora o otkupu nekretnina odnosno osnivanju prava služnosti, odnosno da se pismeno očituju na ponudu. Rok za prihvat ponude i sklapanje ugovora je 8 dana od objave ovoga oglasa.

Spomenuti zahvat planira se preko zemljišta u **k.o. Gornja Rijeka** na području općine Gornja Rijeka u Koprivničko-križevačkoj županiji, te su u zahvatu čestice navedene u tablicama.

**Hrvatske ceste d.o.o.**

**Viši suradnik I**

**za imovinsko pravne poslove**

**Sanja Nikić, dipl.iur.**